এখন সারাদেশে বায়োমেট্রিকস পদ্ধতিতে সিম নিবন্ধন বিতর্ক চলছে। কিন্তু কী এই বায়োমেট্রিকস? বায়োমেট্রিকস হলো বায়োলজিক্যাল ড্যাটা মাপা এবং বিশ্লেষণ করার বৈজ্ঞানিক প্রযুক্তি। গ্রিক শব্দ “bio (life) ও metric (to measure) থেকে উৎপত্তি হয়েছে (Biometrics) বায়োমেট্রিকস। তথ্যপ্রযুক্তিতে বায়োমেট্রিকস হলো সেই প্রযুক্তি যা মানুষের দেহের বৈশিষ্ট্য যেমন- ডিএনএ, ফিংগারপ্রিন্ট, চোখের রেটিনা এবং আইরিস, কণ্ঠস্বর, চেহারা এবং হাতের মাপ ইত্যাদি মেপে এবং বিশ্লেষণ করে বৈধতা নির্ণয় করে। কম্পিউটার পদ্ধতিতে নিখুঁত নিরাপত্তার জন্য বায়োমেট্রিকস পদ্ধতি ব্যবহৃত হয়। এ পদ্ধতিতে মানুষের বায়োলজিক্যাল ড্যাটা কম্পিউটারের ড্যাটাবেজে সংরক্ষিত করে রাখা হয় এবং পরবর্তীতে এসব ড্যাটা নিয়ে স্বয়ংক্রিয়ভাবে মিলিয়ে দেখা হয়। ড্যাটাতে মিল পেলে বৈধ বলে বিবেচিত হয় এবং অনুমতিপ্রাপ্ত হয়। বিশেষ ব্যক্তিকে শনাক্ত করার ক্ষেত্রে ব্যবহৃত বায়োমেট্রিকস প্রযুক্তি কী, এর উন্নয়ন, প্রয়োজনীয়তা এবং সুবিধাদি সম্পর্কে চলুন আরো একটু বিস্তারিত জেনে নেয়া যাক।